Hei vaan! Tervetuloa Sanaa naisilta -ohjelmaan. Olen Mirkka Jantunen.
Tänään puhun asiasta, joka auttaa meitä voittamaan elämän haasteita.
Haluatko sä oppia? Tuu mukaan niin lähdetään!
Onko sulla joskus ollut elämäntilanne, joka vastustaa?
Kaikenlaisia kamppailuja, vaikeuksia ja ahdistusta, -
masennusta tai lannistumista.
Mulla ainakin on joskus ollut. Eiköhän meillä kaikilla?
On voinut olla vaikeuksia ihmis- suhteissa, talous- ja työasioissa.
Monenlaisia vaikeuksia. Niitä vois kuvata ikään kuin vuorina, -
jotka seisoo siinä meidän edessä ja näyttää mahdottomilta ylittää.
Meillä voi olla ajatuksia, jotka sanoo: En ikinä selviä tästä! -
Ei tästä tuu yhtään mitään!
Ei musta ole tähän! Aina kaikki on niin vaikeaa!
Tiedätkö, että silloin sinä olet tärkeän asian äärellä.
Mitä sä ajattelet? Mitä sä teet?
Minullakin on ollut joskus vaikeita tilanteita työasioissa, -
rahat tiukalla ja perheenkin kanssa on ollut kinaa.
Tuntuu, että on hirveen väsynytkin. Monta asiaa, jotka kuormittaa.
Mä olen oppinut vuosien aikana, -
että vaikka on tällaisia tilanteita, niin mä voin valita!
Kiitos Pyhän Hengen armon ja avun niin olen oppinut valitsemaan -
jotain muuta, kuin tilanne, olosuhteet ja mun tunteet sanoo.
Olen oppinut ottamaan Jumalan sanasta apua -
ja alkanut julistaa sitä niihin asioihin ja tilanteisiin.
Olen huomannut sen vaikuttavan, -
niin että se vuori onkin mahdollista ylittää.
Tällaisen voittaja-mentaliteetin haluan rohkaisevan sinua tänään.
Joyce Meyer on sanonut: "Kaikki haluavat läpimurtoja ja voittoja, -
mutta kukaan ei halua mitään läpimurrettavaa tai voitettavaa."
Olis niin paljon helpompaa, jos sais vaan nauttia elämästä -
ja kaikista sen ihanuuksista, ilman vaivannäköä.
Tällaista meille ei ole luvattu. Elämään kuuluu ylä- ja alamäkiä, -
haasteita ja vaikeuksiakin.
Mutta tärkeintä on miettiä, -
haluatko sinä olla sellainen, joka ei pelkästään puhu läpimurroista, -
ja unelmoi niistä, vaan on sellainen joka saavuttaa niitä.
Mitä meidän pitää tehdä, että voimme saavuttaa läpimurtoja?
Raamatussa 2. Korinttolaiskirje 10:4-5 sanoo näin: -
Tuossa mainittiin kolme kertaa jotain, joka liittyy mieleen ja ajatuksiin.
Olisiko siinä jotain, jota Jumala haluaa meille painottaa?
Jotain, mistä meidän kannattaa ottaa opikseen.
Meidän mieli on tärkeä paikka. Se on ikään kuin taistelukenttä.
Sinne tulee ajatuksia, sinne tulee eri lähteistä ajatuksia.
Osa niistä on inhimillisiä, mun omia ajatuksia. Osa on Jumalan ajatuksia.
Mutta osa on myös viholliselta tulevia ajatuksia.
Oletko koskaan ajatellut mitä sä ajattelet?
Kenen ajatuksia, kenen lähteestä tulevia ajatuksia sä kuuntelet?
Ja minkä mukaan sä toimit?
Jumala rohkaisee meitä ojentautumaan Hänen ajatustensa mukaan.
Sitä kautta meistä tulee sellaisia, jotka saavuttavat läpimurtoja.
Miten niitä saadaan aikaan?
Efesolaiskirjeessä puhutaan Jumalan taisteluvarustuksesta.
Meillä on totuuden vyö, vanhurskauden haarniska, alttiuden kengät, -
uskon kilpi, pelastuksen kypärä ja Hengen miekka - Jumalan sana.
Näitä tarvitaan, että voimme olla varustettuja -
kohtaamaan haasteita ― valloittamaan niitä vuoria.
Mihin niitä tarvitaan? Efesolaiskirje 6:11, 13 sanoo: -
Hän vielä kehottaa meitä: -
Vahvistukaa Herrassa ja Hänen väkevässä voimassa!
Vielä siellä jakeessa 18: Valvokaa kaikessa kestävinä, rukoilkaa.
Nämä ovat meille avaimia saavuttaa läpimurtoja.
Yksi englanninkielinen käännös sanoo tästä asiasta näin: -
Tämä on pitkä pätkä, joten lunttaan paperista. "Olkaa valmistautuneita. -
Teitä vastassa on paljon enemmän kuin pystytte itse käsittelemään. -
Ottakaa kaikki apu, jokainen ase, jonka Jumala on antanut.
Niin että, kun kaikki on ohi, olette edelleen jalkeilla.
Totuus, vanhurskaus, rauha, usko ja pelastus ovat enemmän kuin sanoja.
Opetelkaa käyttämään ja soveltamaan niitä.
Tarvitsette niitä koko elämänne. Jumalan sana on välttämätön ase.
Samalla tavoin rukous on olennaista, -
tässä jatkuvasti käynnissä olevassa sodassa.
Rukoilkaa lujaa ja pitkään. Rukoilkaa veljien ja siskojen puolesta.
Pitäkää silmänne auki. Pitäkää toistenne henkeä, mieltä -
ja olemusta yllä, niin ettei kukaan jää jälkeen ja lopeta."
Tässä oli monta tärkeää ja olennaista asiaa, -
että tulisimme vuorten valloittajiksi ja läpimurtajiksi.
Meidän pitää olla valmiita, varustautuneita ja osata käyttää -
aseita, joita meille on annettu.
Kun sotilas menee armeijaan, hän harjoittelee aseiden käyttöä, -
että tosipaikan tullen hän tietää mitä tehdä.
Harjoitteletko, osaatko käyttää aseita, joita Jumala on antanut?
Älä ole laiska, äläkä pelokas, vaan ota se, -
mitä Jumala on antanut sinulle ja opettele käyttämään sitä.
Sanottiin myös, että on tärkeää rukoilla.
Rukoilla oman itsen, elämänasioiden ja toinen toistemme puolesta.
Tähän sivulisäyksenä muistuttaisin, että olemme samaa perhettä.
Emme ole vihollisia ― siunataan ja rukoillaan toistemme puolesta.
Miten me voimme saavuttaa läpimurtoja? Jes. 55:8-9 sanoo näin: -
Tiedätkö sinä, mitkä Jumalan tiet ovat?
Mitkä ovat Hänen suunnitelmat just sua varten?
Opi tuntemaan Häntä ja Hänen tahtoaan sua kohtaan.
Silloin opit katsomaan asioita Jumalan näkökulmasta.
Alat nähdä asioita hengen maailmassa uskon silmin, -
jolloin sun näkökulma muuttuu.
Et ole kiinni siinä tilanteessa, mitä tapahtuu, vaan katsot sitä -
yläpuolelta, Hänen näkökulmastaan.
Silloin, niin kuin Jesaja 54:17 sanoo: -
Kun me tunnetaan Jumalan tahto ja Hänen tiensä, -
silloin olemme varustautuneita siihen, mitä tulee.
Osaamme vastustaa sitä oikealla tavalla.
Aseet, joita vihollinen käyttää meitä vastaan, ovat tehottomia.
Haluatko tulla valloittajaksi?
Sellaiseksi joka on läpimurtaja ja voittaja?
Silloin meidän pitää toimia Jumalan antamien periaatteiden mukaan.
Roomalaiskirje 8:37 sanoo näin: -
Toiset sanat sanoo täydellisestä voitosta: -
"riemuvoiton tai jalon voiton."
Englanninkielinen Amplified sanoo mielestäni parhaiten: -
"Kaikissa näissä me olemme enemmän kuin valloittajia -
ja saavutamme ylivoimaisen voiton."
Ajattele: Jumala on asettanut sanassaan valtavan lupauksen!
Me ollaan enemmän kuin voittajia tai valloittajia!
Meillä on jo olemassa ylivoimainen voitto!
Kun katsot sitä elämäsi vuorta, haastavia tilanteita, -
muista se asema, johon Jumala on sinut laittanut -
silloin näet, voiman ja valtuutuksen jonka Jumala on sulle antanut.
Miten voit saavuttaa sen riemuvoiton? Sakarja 4:6 sanoo näin: -
Herra Sebaot tarkoittaa taistelujoukkojen Jumalaa.
Kun otamme Jumalan mukaan taisteluihimme, -
vuorten valloitukseen, niin katso mitä tapahtuu.
Sakarja 4:7 sanoo: "Mikä sinä olet, sinä suuri vuori, Serubbabelin -
/ tähän voit laittaa oman nimensä ― mikä olet tämän henkilön edessä?/ -
Muutu tasangoksi!"
Silloin tapahtuu, että Jumala itse tasoittaa ne vuoret!
Halleluja! Tässä jo innostuu!
Jumala on halukas auttamaan sua tulemaan läpimurtajaksi -
ja valloittajaksi, kun otat Hänet matkaasi mukaan.
Jesaja 45:2―3: "Minä kuljen sinun edelläsi ja tasoitan vuorimaat."
Taas Jumala lupaa itse hoitaa sen homman.
"Minä murran vaskiovet ja lyön rikki rautasalvat. -
Minä annan sinulle aarteet pimeän peitosta, kalleudet kätköistään."
Jumala lupaa, ettei vain tasoita vuoria, vaan antaa sulle aarteita.
Hän haluaa, että pääset läpi, menet voittajana, hyvällä asenteella -
ja löydät niitä aarteita, joita Hän on varannut sua varten.
Paholainenhan yrittää lannistaa.
Mutta hän vain yrittää. Ei anneta hänelle sijaa!
Nyt mä haluan rukoilla sun puolestasi.
Rakas Jeesus kiitos, että olet antanut sanasi, -
joka on voimallinen ase vihollisen juonia vastaan.
Rukoilen että jokainen saa ottaa aseesi ja -
oppia käyttämään niitä, Jeesuksen nimessä, -
ja nähdä kuinka Sinä taistelet taistelumme.
Kuinka Jumala annat meille voittoja ja teet meistä läpimurtajia, -
valloittajia ja annat meille aarteita. Annat siunauksia elämäämme, -
koska olet hyvä, rakastava, voimallinen ja todellinen Jumala.
Kiitos Herra, ettei mikään ole mahdotonta, kun kuljemme kanssasi.
Jeesuksen nimessä. Aamen.
Tekstitys: Sinikka Martikkala